ประกาศเทศบาลตำบลพันดอนประกาศเทศบาลตำบลพันดอนเรื่องการดำเนินการตามพระราชบัญญัติข้อมูลข่าวสารราชการพ.ศ. ๒๕๔๐ เกี่ยวกับข้อมูลข่าวสารส่วนบุคคลของสำนักงานเทศบาลตำบลพันดอน[๑] เพื่อให้เป็นไปตามมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอ สำนักงานเทศบาลตำบลพันดอนมีฐานะเป็นหน่วยงานราชการส่วนท้องถิ่นสังกัดกระทรวงมหาดไทยมีหน่วยงานในสังกัดพร้อมบุคคล สามารถจัดระบบข้อมูลข่าวสารส่วนบุคคลตามพระราชบัญญัติข้อมูลข่าวสารราชการได้ดังนี้ ๑)งานการเจ้าหน้าที่ ฝ่ายอำนวยการ สำนักปลัดเทศบาล(ก) ประเภทของบุคคลที่มีการเก็บข้อมูลไว้- พนักงานเทศบาล สังกัดเทศบาลตำบลพันดอน ระดับ ๑- ๘ - ลูกจ้างประจำ สังกัดเทศบาลตำบลพันดอน - ลูกจ้างชั่วคราว สังกัดเทศบาลตำบลพันดอน (ข) ประเภทของระบบข้อมูลข่าวสารส่วนบุคคล - แฟ้มประวัติพนักงานเทศบาล- บัตรประวัติพนักงานเทศบาล - แฟ้มประวัติลูกจ้างประจำ- บัตรประวัติลูกจ้างประจำ- สมุดทะเบียนประวัติลูกจ้างชั่วคราว (ค) ลักษณะการใช้ข้อมูลตามปกติ- ใช้ในการบริหารงานบุคคลของเทศบาลตำบลพันดอน (ง)วิธีการขอตรวจดูข้อมูลข่าวสารของเจ้าของข้อมูล - กรอกแบบฟอร์มขอตรวจสอบทะเบียนประวัติแฟ้มประวัติกับเจ้าหน้าที่รับผิดชอบ - หัวหน้าสำนักปลัดเทศบาล พิจารณาให้ความเห็นชอบ - นายกเทศมนตรีอนุมัติ(จ) วิธีการขอแก้ไขเปลี่ยนแปลงข้อมูล - การขอแก้ไข วัน เดือน ปีเกิดปฏิบัติตามระเบียบสำนักนายกรัฐมนตรี ว่าด้วยการแก้ไขวัน เดือน ปีเกิดในทะเบียนประวัติข้าราชการ พ.ศ. ๒๕๒๗ - การแก้ไขเพิ่มเติมรายการในทะเบียนประวัติมีแนวทางปฏิบัติดังนี้ (๑) รายการเปลี่ยนแปลงหรือเพิ่มเติมที่จะต้องแจ้งให้งานการเจ้าหน้าที่ฝ่ายอำนวยการ ทราบเพื่อบันทึกในทะเบียนประวัติ (๑.๑) การผ่านการอบรมดูงานและการรับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าวโดยแนบสำเนาหลักฐานที่เกี่ยวข้องได้กับงานการเจ้าหน้าที่ ฝ่ายอำนวยการสำนักปลัดเทศบาลจำนวน ๑ ชุด (๑.๒) การเพิ่มวุฒิการศึกษาใช้หลักฐานสำเนาประกาศนียบัตร ปริญญาบัตรและสำเนาใบแสดงผลการศึกษา (Transcript)จำนวน ๑ ชุด (๑.๓) การเปลี่ยนชื่อตัว - สกุลให้แจ้งการเปลี่ยนแปลงโดยแนบสำเนาเอกสารหลักฐานการเปลี่ยนชื่อตัว ชื่อสกุลพร้อมแนบสำเนาทะเบียนบ้าน (ท.ร. ๑๔) จำนวน ๑ ชุด (๑.๔) การเพิ่มเติมรายการอื่นๆ เช่นการได้รับการคัดเลือกเป็นพนักงานดีเด่น เป็นต้นให้ส่งสำเนาใบประกาศหรือหลักฐานอื่นๆ จำนวน ๑ ชุด (๒)เอกสารหลักฐานที่ส่งให้งานการเจ้าหน้าที่ต้องรับรองสำเนาถูกต้องตามระเบียบสำนักงานนายกรัฐมนตรีว่าด้วยงานสารบรรณ พ.ศ. ๒๕๒๖ ข้อ ๓ ทุกครั้งนอกจากการเพิ่มเติมรายการหรือการขอเปลี่ยนชื่อตัว - ชื่อสกุล (ฉ) แหล่งที่มาของข้อมูล- เจ้าของประวัติ คำสั่งแต่งตั้ง โอน (ย้าย)เลื่อนขั้นเงินเดือน ๒)งานธุรการ ฝ่ายธุรการ สำนักปลัดเทศบาล (ก) ประเภทของบุคคลที่มีการเก็บข้อมูลไว้ - สมาชิกสภาเทศบาล (ข) ประเภทของระบบข้อมูลข่าวสารส่วนบุคคล - สมุดทะเบียนสมาชิกสภาเทศบาล (ค) ลักษณะการใช้ข้อมูลตามปกติ -เป็นข้อมูลเก็บไว้เพื่อตรวจสอบประวัติและอ้างอิงสำหรับตัวสมาชิกสภาเทศบาล (ง) วิธีการขอดูข้อมูลข่าวสารของข้อมูล (๑) แจ้งความประสงค์ต่อเจ้าของข้อมูลเมื่อได้รับอนุญาตจากเจ้าของข้อมูล ให้แจ้งเจ้าหน้าที่ที่รับผิดชอบสำนักปลัดเทศบาล(๒) เจ้าหน้าที่เสนอหัวหน้าฝ่าย (๓)เจ้าของข้อมูลสามารถตรวจสอบข้อมูลของตนเองได้ตลอดเวลาโดยแจ้งเจ้าหน้าที่สำนักปลัดเทศบาลที่รับผิดชอบ(จ) วิธีการขอให้แก้ไขเปลี่ยนแปลงข้อมูล -แจ้งความประสงค์พร้อมเอกสารประกอบการแก้ไขให้เจ้าหน้าที่สำนักปลัดเทศบาลที่รับผิดชอบ(ฉ) แหล่งที่มาของข้อมูล - เจ้าของข้อมูล ประกาศณ วันที่ ๑๕ มกราคม พ.ศ. ๒๕๔๗ธีรพันธุ์ ชูดำปลัดเทศบาลปฏิบัติหน้าที่นายกเทศมนตรีตำบลพันดอนณัฐดนัย/พิมพ์๘ เมษายน ๒๕๕๑[๑]ราชกิจจานุเบกษา เล่ม ๑๒๑/ตอนพิเศษ ๑ ง /หน้า ๔๐/๘ มกราคม ๒๕๔๗